Billy Lawless

Ba sheanadóir agus fear gnó Éireannach é William Gordon "Billy" Lawless, a rugadh ar an 4 Iúil 1951 agus a fuair bás ar an 8 Nollaig 2024. Bhí sé ina sheanadóir ó d'ainmnigh an Taoiseach sa phost sin é ar an 11 Bealtaine 2016.

Ba as Ráthún, Contae na Gaillimhe é. Sna 1980idí bhí sé ina chathaoirleach ar Fhine Gael i dtoghcheantar na Gaillimhe Thiar. Sheas sé do Chomhairle Chathair na Gaillimhe sa bhliain 1991 ach níor éirigh leis. 

Thug sé aghaidh ar Chicago, sna Stáit Aontaithe sa bhliain 1998. Bhí rún aige ariamh gnólacht a chur ar siúl sa tír úd, agus nuair a fuair a iníon scoláireacht rámhaíochta ó Ollscoil Boston, thapaigh sé ar an deis dul anonn. 

Bhí ceithre bhialann ag Lawless in Chicago. Bhí suim faoi leith aige i gcás na n-imirceach Éireannach i Meiriceá.

Ba é Lawless an chéad duine thar lear a ceapadh ina sheanadóir.

Bhí Lawless pósta le bean darb ainm Katie, agus bhí ceithre pháiste acu.

Tagairtí

Catagóir:Daoine a rugadh i 1951
Catagóir:Baill den 25ú Seanad
Catagóir:Daoine as Contae na Gaillimhe
Catagóir:Básanna in 2024